Rooftog by Cradlestone-winkelsentrumArgieffoto Ongeveer tien rowers het vanoggend op ŉ winkel in die Cradlestone-winkelsentrum naby Krugersdorp toegesak en juweliersware gesteel. Volgens Kaptein Tsekiso Mofokeng het twee van die rowers glo ingegaan en gewere op die personeel gerig terwyl die ander die juweliersware geneem het. Die rowers het glo in ŉ Mercedes-Benz en ŉ BMW weggery. Die polisie ondersoek ŉ saak van gewapende roof en geen arrestasies is al gemaak nie. -Sapa